Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Paraguaysta tullee viides maa, joka siirtää suurlähetystönsä Jerusalemiin.
Israelin talous on pysynyt vakaana.
Maakaasun etsinnät ovat alkaneet Libanonin aluevesillä.
IDF, ISA (Israelin turvallisuuspalvelu) ja rajapoliisin erikoisjoukot -
suorittivat terrorismin vastaisia toimia Juudeassa ja Samariassa viime yönä -
ja pidättivät kymmenen terrorismista epäiltyä henkilöä.
Samarian alueella Nablusin kaupungissa operoineet Israelin joukot
löysivät asuinrakennuksen alta -
räjähdelaboratorion ja suuren asevaraston.
IDF:n erikoisjoukot määrättiin tuhoamaan terrori-infrastruktuuri -
vahingoittamatta lähellä olevia siviilirakennuksia.
Samarian prikaati ja Jahalom-yksikkö-
operoivat Balatan pakolaisleirissä Nablusissa viime yönä.
Operaation aikana -
paikansimme räjähdelaboratorion ja räjähdevaraston, -
joita terrorisolut käyttivät israelilaissiviilien terrorisointiin.
Kyseessä oli monimutkainen terrori- infraan kohdistuva tekninen operaatio,
jonka aikana ei vahingoitettu siviilejä.
Israelin joukot löysivät laboratoriosta ja varastosta -
yhteensä 15 käyttövalmista omatekoista räjähdettä.
Balatan leirissä paikalliset militantit tulittivat ja heittivät räjähteitä -
Israelin joukkoja kohti, jotka vastasivat tuleen.
Israelin joukoissa ei tullut henkilövahinkoja.
Toisaalla palestiinalaismilitantit avasivat liikkuvasta ajoneuvosta tulen-
kohti Nablusin sisäänkäynnin sotilas- asemalla partioineita IDF:n joukkoja.
Operoidessamme hetki sitten Samariassa epäilyttävä ajoneuvo -
lähestyi meitä Nablusin tarkastus- pisteellä ja tulitti sotilasasemaa.
Avasimme tulen terroristeja kohti.
Pidätimme yhden haavoittuneen terroristin.
Takavarikoimme hänen aseensa sekä ajoneuvon, josta löytyi lisää aseita.
Israelin joukkojen ei raportoitu loukkaantuneen -
tässäkään tapauksessa.
Terroristit onnistuivat pakenemaan paikalta. Heitä etsitään paraikaa.
Israelin ulkoministeri Eli Cohen -
tapasi Paraguayn presidentin Santiago Peñan. Peña vakuutti, -
että Paraguay aikoo siirtää suur- lähetystönsä Israelissa Jerusalemiin.
Ministeri Cohen piti lupausta erittäin tervetulleena.
Kiitin Paraguayn presidentti Peñaa rohkeasta päätöksestä -
siirtää suurlähetystö Jerusalemiin. Paraguayn lähetystöstä -
tulee viides ulkomainen suurlähetystö Jerusalemissa.
Tämä kertoo maidemme suhteiden tiivistymisestä -
sekä Israelin aseman vahvistumisesta Latinalaisessa Amerikassa.
Israelinkin on määrä avata suur- lähetystö Paraguayn pääkaupunkiin.
Presidentti Peña sai virallisen vierailukutsun Israeliin.
Hän vieraillee Jerusalemissa vielä ennen tämän vuoden loppua, -
jolloin Paraguayn odotetaan vihkivän uuden suurlähetystönsä käyttöön.
Israelin bruttokansantuote kasvoi tämän vuoden toisella neljänneksellä -
3 prosentin vuosivauhtia. Se vastaa Israelin keskuspankin vuosiennustetta-
ja on hivenen korkeampi kuin OECD:n ennuste, joka oli 2,9 prosenttia.
Tilastokeskus, joka julkisti luvut tänään keskiviikkona, -
totesi lisäksi BKT:n asukasta kohden kasvaneen toisella neljänneksellä -
1,1 prosentin vuosivauhtia.
Luvut osoittavat, että inflaatio ja korkojen nousu -
ovat vaikuttaneet israelilaisten kulutustottumuksiin. He ovat -
käyttäneet perushyödykkeisiin, kuten ruokaan ja sähköön, -
0,6 prosenttia vähemmän rahaa. Julkaistuista luvuista näkyy myös, -
että Israelin teknologian teollisuuteen tehdyt ulkomaiset investoinnit -
ovat vähentyneet huomattavasti. Eniten laskua on tapahtunut -
tietotekniikka- ja viestintäteollisuuden kone- ja laiteinvestoinneissa.
Ne laskivat vuositasolla 19,4 % tämän vuoden toisella neljänneksellä.
Israelin tilannetta pidetään kuitenkin vakaana -
suhteessa esimerkiksi Yhdysvaltoihin, jonka neljännesvuosikasvu oli 0,6 %, -
Britanniaan, jonka kasvu oli 0,2 %, -
tai Saksaan, jossa kasvua ei ollut lainkaan.
Toisin kuin suuremmat valtiot, -
joiden luottoluokitukset ovat viime viikkoina laskeneet, -
Israel sai Fitch Ratingsiltä luotto- luokituksen A+ (vakaat näkymät).
Perusteena oli vahva julkinen talous. Pääministeri Netanjahun mukaan -
asia kuvastaa vahvaa luottamusta Israelin talouteen.
Saimme hetki sitten erittäin hyviä uutisia.
Fitch Ratings -luottoluokitusyhtiö on pitänyt Israelin luottoluokituksen -
tasolla A+, mikä on erittäin korkea luokitus.
Tämä vahvistaa sen, mitä olen sanonut jo pitkään: -
Taloutemme on vahva. Se, joka sijoittaa Israeliin, voittaa.
Ihmiset ymmärtävät tämän. Haluan myös lisätä yhden tosiasian:
Meillä ei ole vain vahva talous vaan myös vahva armeija.
Vihollistemme ei kannata tehdä virhettä.
Huolehdimme siitä, että armeijamme pysyy erittäin vahvana.
Netanjahu suuntasi kommenttinsa ilmeisesti pohjoisille vihollisille, -
kun jännitys Israelin ja libanonilaisen Hizbollahin välillä on kiristynyt.
Hizbollah on ollut talousvaikeuksissa siitä asti, -
kun USA:n edellinen, presidentti Trumpin johtama hallinto -
vetäytyi Iranin ydinsopimuksesta -
ja otti uudelleen käyttöön pitkän listan pakotteita.
Se vei Iranilta kyvyn tukea alueellisia välikäsiään.
Sen seurauksena Hizbollah -
joutui turvautumaan kahteen pääasialliseen tulonlähteeseen, -
kuten huumeiden salakuljetukseen -
Lähi-idästä ja Latinalaisesta Amerikasta Eurooppaan.
Hizbollah on myös ollut riippuvainen korruptoituneesta Libanonin valtiosta.
Se on pitänyt kiinni mm. keskeisistä valtiovarainministeriön tehtävistä -
ja päässyt siten valvomaan Libanonin budjettia, veronkantoa, julkista velkaa,
tulliasioita sekä keskuspankin kansainvälisiä maksutapahtumia
Libanonin valtiota hyväkseen käyttävä Hizbollah -
on toistuvasti estänyt kaikki yritykset uudistaa hallitusta, mikä olisi voinut -
pelastaa Libanonin talouden korruptoituneilta instituutioilta.
Parisen viikkoa sitten, 31.7., Libanonin keskuspankki -
syrjäytti pitkäaikaisen pääjohtajansa Riad Salamehin, -
jota vastaan on nostettu syytteet Libanonissa.
Hän on tutkinnan alaisena myös Euroopassa ja Yhdysvalloissa -
muun muassa rahanpesusta ja kavalluksesta.
Keskuspankin väliaikaiseksi johtajaksi valittu Wassim Mansour-
on lähes mahdottoman tehtävän edessä. Hän korosti tarvetta -
keskeyttää välittömästi Libanonin valtion rahoittaminen.
Olemme tienhaarassa.
Vanhojen käytäntöjen säilyttäminen ei ole vaihtoehto.
Libanonin keskuspankin mahdollisuudet ovat rajalliset, -
jos pidämme kiinni vanhoista rahoituskäytännöistä -
ja keskuspankin rahavarat loppuvat.
Siinä tapauksessa käytäntöä on pakko muuttaa, -
eli hallituksen rahoittaminen on lopetettava kokonaan.
Niille, jotka sanovat, että tätä ei voida saavuttaa, -
ja että sitä, mitä ei voitu saavuttaa 3,5 vuodessa, -
ei voida saavuttaa kuudessakaan kuukaudessa, -
sanon, että tämä on maamme viimeinen mahdollisuus.
Israelin entisen pääministerin Jair Lapidin johtama hallitus -
solmi viime vuonna USA:n välityksellä sopimuksen, jonka myötä Israel luopui
vaateistaan Israelin ja Libanonin välisiin kiisteltyihin vesialueisiin.
Vastineeksi se sai salaiseksi luokitellut takuut Yhdysvalloilta.
Porauslautta on nyt saapunut Libanonin lohkolle 9.
Tänään kääntyy uusi lehti.
Poraukset voivat alkaa muutaman päivän kuluttua, jos Allah suo, -
kunhan logistiset asiat on saatu kuntoon.
Odotamme saavamme tuloksia 2―3 kuukauden kuluttua, -
porausten kestosta riippuen. Olemme optimistisia.
Kun Totalin ja Enin toimitusjohtajat vierailivat täällä, -
he sanoivat olevansa toiveikkaita -
mahdollisen kentän löytymisen suhteen, etenkin Qanan lohkolla 9.
Ranskan TotalEnergies-yhtiön, italialaisen öljyjätti ENI:n -
sekä valtio-omisteisen QatarEnergyn suorittamien etsintöjen tuloksilla -
tulee olemaan merkittäviä seurauksia Libanonin valtion tulevaisuudelle, -
kuten mahdollinen vaikutusvallan kasvu Hizbollahin suhteen.
Tämä on Libanonin hallitukselle ja kansalle ratkaiseva kysymys.
Toivottavasti saamme myönteisiä tuloksia vielä tämän vuoden aikana -
ja Libanonista tulee energian tuottaja. Se antaisi libanonilaisille toivoa.